Ministru kabineta rīkojuma projekta

“**Par valsts nekustamā īpašuma “Jasmuižas estrāde”, Aizkalnē, Aizkalnes pagastā, Preiļu novadā, nodošanu Preiļu novada pašvaldības īpašumā**”

sākotnējās ietekmes novērtējuma ziņojums (anotācija)

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Projekta mērķis ir atbilstoši Publiskas personas mantas atsavināšanas likumā ietvertajam regulējumam atļaut Finanšu ministrijai nodot bez atlīdzības Preiļu novada pašvaldības īpašumā valsts nekustamo īpašumu “Jasmuižas estrāde”, Aizkalnē, Aizkalnes pagastā, Preiļu novadā, lai saskaņā ar likuma "Par pašvaldībām" 15.panta pirmās daļas 2. un 5.punktu izmantotu pašvaldības autonomo funkciju izpildes nodrošināšanai.P**rojekts stāsies spēkā tā parakstīšanas brīdī.** |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Publiskas personas mantas atsavināšanas likuma (turpmāk – Atsavināšanas likums) 42. panta pirmā daļa, 43. pants un likuma “Par pašvaldībām” 15.panta pirmās daļas 2. un 5. punkts.Preiļu novada domes 2020.gada 22.decembra lēmums Nr.23 (Prot.Nr.23,15.§) “Par nekustamā īpašuma “Jasmuižas estrāde”, Aizkalne, Aizkalnes pagasts, Preiļu novads, pārņemšanu Preiļu novada pašvaldības īpašumā”, kas precizēts ar Preiļu novada domes 2021.gada 28.janvāra lēmumu (Prot.Nr.16.§) “Par Preiļu novada domes 2020. gada 22.decembra sēdes lēmuma, protokols Nr.23, punkts 15 “Par nekustamā īpašuma “Jasmuižas estrāde”, Aizkalne, Aizkalnes pagasts, Preiļu novads, pārņemšanu Preiļu novada pašvaldības īpašumā” precizēšanu”. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Atbilstoši Preiļu novada domes 2021.gada 28.janvāra lēmumam Preiļu novada pašvaldība ir lēmusi lūgt Finanšu ministriju nodot Preiļu novada pašvaldības īpašumā bez atlīdzības nekustamo īpašumu ar kadastra Nr. 7644 003 0300, “Jasmuižas estrāde”, Aizkalne, Aizkalnes pagasts, Preiļu novads, kas sastāv no zemes vienības 2,8975 ha platībā (zemes vienības kadastra apzīmējums 7644 003 0380) un būves (būves kadastra apzīmējums 7644 003 0207 005) – palīgēkas, kopā ar uz zemes vienības Finanšu ministrijas tiesiskajā valdījumā esošo būvi (būves kadastra apzīmējums 7644 003 0207 010) - neapjumta āra estrāde, kas ir nepieciešams Preiļu novada pašvaldības autonomās funkcijas – *gādāt par savas administratīvās teritorijas labiekārtošanu un sanitāro tīrību (ielu, ceļu un laukumu būvniecība, rekonstruēšana un uzturēšana; ielu, laukumu un citu publiskai lietošanai paredzēto teritoriju apgaismošana; parku, skvēru un zaļo zonu ierīkošana un uzturēšana), rūpēties par kultūru un sekmēt tradicionālo kultūras vērtību saglabāšanu un tautas jaunrades attīstību (organizatoriska un finansiāla palīdzība kultūras iestādēm un pasākumiem, atbalsts kultūras pieminekļu saglabāšanai u.c*.), izpildei.Īpašuma tiesības uz valsts nekustamo īpašumu “Jasmuižas estrāde” (nekustamā īpašuma kadastra Nr. 7644 003 0300), Aizkalnē, Aizkalnes pagastā, Preiļu novadā (turpmāk – valsts nekustamais īpašums “Jasmuižas estrāde”) ir nostiprinātas Aizkalnes pagasta zemesgrāmatas nodalījumā Nr. 100000603316 uz valsts vārda Finanšu ministrijas personā, lēmuma datums 17.08.2020. Valsts nekustamais īpašums “Jasmuižas estrāde” izveidots valsts nekustamā īpašuma "Jasmuiža" (nekustamā īpašuma kadastra Nr.7644 003 0207) Aizkalnē, Aizkalnes pagastā, Preiļu novadā, sadalīšanas rezultātā, ko iniciēja Preiļu novada pašvaldība. Preiļu novada dome 11.02.2019. ar vēstuli Nr.4-11/127 informēja valsts akciju sabiedrību “Valsts nekustamie īpašumi” (turpmāk – VNĪ) par Preiļu novada domes ieceri piedalīties LR Lauku atbalsta dienesta izsludinātajā lauku attīstības programmas 2014. - 2020. gadam (LAP) pasākumā "Atbalsts LEADER vietējai attīstībai (sabiedrības virzīta vietējā attīstība), apakšpasākums "Darbību īstenošana saskaņā ar sabiedrības virzītas vietējās attīstības stratēģiju", kura ietvaros pašvaldība varētu veikt estrādes atjaunošanas un pārbūves darbus. Līdz ar to Preiļu novada dome lūdza rast iespēju atdalīt no zemes vienības (zemes vienības kadastra apzīmējums 7644 003 0207) saskaņā ar grafisko pielikumu zemes daļu aptuveni 2,5 ha platībā un kopā ar uz tās atrodošos būvi - estrādes ēka (būves kadastra apzīmējums 7644 003 0207 005) un nodot īpašumā bez atlīdzības Preiļu novada pašvaldībai. Valsts nekustamā īpašuma “Jasmuiža” sadalei un jaunizveidotā nekustamā īpašuma nodošanai bez atlīdzības Preiļu novada pašvaldības īpašumā saņemta Kultūras ministrijas piekrišana (Kultūras ministrijas 22.05.2019. vēstule Nr. 2.6-1/1007).Pamatojoties uz iepriekš minēto, VNĪ Īpašumu izvērtēšanas komisija 2019.gada 18.aprīlī pieņēma lēmumu (sēdes protokols Nr. IZKPL-19/16-6) konceptuāli atbalstīt valsts nekustamā īpašuma "Jasmuiža" (kadastra Nr.7644 003 0207) Aizkalnes pagastā, Preiļu novadā, sadali par Preiļu novada pašvaldības līdzekļiem un jaunizveidotā nekustamā īpašuma nodošanu Preiļu novada pašvaldības īpašumā pašvaldības autonomās funkcijas izpildes nodrošināšanai. Valsts nekustamā īpašuma “Jasmuižas estrāde” sastāvā ietilpst zemes vienība 2,8975 ha platībā (zemes vienības kadastra apzīmējums 7644 003 0380) un būve (būves kadastra apzīmējums 7644 003 0207 005) – palīgēka ar kopējo platību 33.3 m2. Zemes vienībai noteiktais lietošanas veids: 0908- pārējo sabiedriskās nozīmes objektu apbūve. Uz zemes vienības vēl atrodas Finanšu ministrijas tiesiskajā valdījumā esoša inženierbūve (būves kadastra apzīmējums 7644 003 0207 010) - neapjumta āra estrāde (tribīnes) ar kopējo platību 212.0 m2 . Minētā būve, neveicot tās kadastrālo uzmērīšanu, uz datu deklarācijas pamata ir reģistrēta Nekustamā īpašuma valsts kadastra informācijas sistēmā. Ievērojot minēto un Publiskas personas finanšu līdzekļu un mantas izšķērdēšanas novēršanas likumā publiskām personām uzlikto pienākumu lietderīgi rīkoties ar finanšu līdzekļiem un mantu, nebūtu samērīgi tērēt finanšu un administratīvos resursus, kas pārsniegtu minētās inženierbūves kadastrālo vērtību, lai veiktu visas nepieciešamās darbības inženierbūves reģistrēšanai zemesgrāmatā.Atbilstoši Civillikuma 850. pantam galvenās lietas ir tās, kas ir patstāvīgi tiesību priekšmeti. Bet viss tas, kas pastāv tikai ar galveno lietu, vai pieder pie tās, vai kā citādi ar to saistīts (851.pants), ir blakus lieta. Saskaņā ar Civillikuma 857. pantu blakus lieta iegūst piederuma raksturu, ja viņas uzdevums ir kalpot galvenajai un viņa ir pastāvīgi ar to saistīta un atbilst šim uzdevumam ar savām dabiskām īpašībām. Savukārt Civillikuma 853. pants noteic, ka visas tiesiskās attiecības, kas zīmējas uz galveno lietu, pašas par sevi attiecas arī uz tās blakus lietām, līdz ar to kopā ar valsts nekustamo īpašumu “Jasmuižas estrāde” Preiļu novada pašvaldības īpašumā bez atlīdzības tiks nodots arī tās piederums (blakus lieta) – Finanšu ministrijas valdījumā un bilancē esošā inženierbūve - neapjumta āra estrāde (tribīnes), kas ir nesaraujami saistīta ar valsts nekustamo īpašumu “Jasmuižas estrāde”.Saskaņā ar Nekustamā īpašuma valsts kadastra informācijas sistēmas datiem valsts nekustamā īpašuma “Jasmuižas estrāde” kadastrālā vērtība uz 01.01.2021. noteikta 2582 *euro*; (zeme - 2312 *euro*, būve- 270 *euro*). Inženierbūves kadastrālā vērtība 136 *euro* .Saskaņā ar ierakstiem Nekustamā īpašuma valsts kadastra informācijas sistēmā valsts nekustamajam īpašumam “Jasmuižas estrāde” noteikti šādi apgrūtinājumi: * dabiskas ūdensteces vides un dabas resursu aizsardzības aizsargjoslas teritorija pilsētās un ciemos 0.2929 ha un 0.1566 ha;
* valsts nozīmes vēsturiska notikuma vietas teritorija un objekti 2.8975 ha;
* vides un dabas resursu aizsardzības aizsargjoslas (aizsardzības zonas) teritorija ap kultūras pieminekli laukos 2.6761 ha;

- tauvas joslas teritorija gar upi 0.2929 ha un 0.1566  ha.Valsts nekustamais īpašums “Jasmuižas estrāde” atrodas valsts nozīmes vēstures pieminekļa „Dzejnieka Raiņa dzīves vieta” (valsts aizsardzības Nr. 26) aizsardzības zonā. Ievērojot to, ka atsavināmais valsts nekustamais īpašums atrodas valsts nozīmes pieminekļa aizsardzības zonā, teritorijā ap kultūras pieminekli laukos, bet nav iekļauts Valsts aizsargājamo kultūras pieminekļu sarakstā kā atsevišķs valsts nozīmes kultūras piemineklis, uz minētā valsts nekustamā īpašuma “Jasmuižas estrāde” atsavināšanu nav attiecināms likuma “Par kultūras pieminekļu aizsardzību” 8.panta pirmās daļas tiesiskais regulējums – valstij nav pirmpirkuma tiesību uz nekustamo īpašumu. Kultūras pieminekļa (vai pieminekļa daļas, vai pieminekļa teritorijā/aizsardzības zonā esoša objekta) īpašniekam (valdītājam) ir saistošs likums „Par kultūras pieminekļu aizsardzību” un Ministru kabineta 2003.gada 26.augusta noteikumi Nr.474 „Noteikumi par kultūras pieminekļu uzskaiti, aizsardzību, izmantošanu, restaurāciju un vidi degradējoša objekta statusa piešķiršanu”.Preiļu novada pašvaldībai, izmantojot nekustamo īpašumu “Jasmuižas estrāde”, būs saistoši tiesību akti, kas regulē augstāk minētā kultūras pieminekļa aizsardzību, kura teritorijā nekustamais īpašums atrodas, kā arī būs saistoša Aizsargjoslu likumā noteiktā kārtība atbilstoši aizsargjoslu veidam. Par valsts nekustamā īpašuma “Jasmuižas estrāde” nomu 20.02.2017. ar Preiļu novada domi noslēgts apsaimniekošanas un lietošanas līgums Nr.IEN/3/1-3-17-7/438 (*ar 25.02.2019. vienošanās par grozījumiem Nr.IEN/3/1-3-17-7/438-1, ar 18.02.2020. vienošanās par grozījumiem Nr.IEN/3/1-3-17-7/438-2, ar 07.01.2021.vienošanos par grozījumiem Nr.IEN/3/1-3-17-7/438-3).* Līgums ir spēkā līdz nekustamā īpašuma atsavināšanai un nodošanai ar aktu jaunajam īpašniekam/valdītājam, bet ne ilgāk kā līdz 31.12.2021.,ieskaitot.Preiļu novada pašvaldība, pārņemot valsts nekustamo īpašumu “Jasmuižas estrāde”, to izmantos likuma "Par pašvaldībām" 15.panta pirmās daļas 2. un 5.punktā minēto pašvaldības autonomo funkciju izpildes nodrošināšanai, proti, tiks labiekārtota infrastruktūra un uzturēta teritorija, kas būs pieejama ikvienas interesentam, kā arī nekustamajā īpašumā “Jasmuižas estrāde” tiek plānots rīkot dažādus kultūras pasākumus-vietējās un citu novadu pašdarbības kolektīvu koncertus, amatierteātru izrādes, gadskārtu tematiskos pasākumus, kā arī citus kultūras pasākumus Latgales nemateriālā kultūrvēsturiskā mantojuma saglabāšanai Preiļu novadā, kultūras daudzveidības uzturēšanai un iedzīvotāju radošuma veicināšanai.Vienlaikus, Preiļu novada pašvaldība 2021.gada 28.janvāra lēmumā apliecina, ka, pārņemot valsts nekustamo īpašumu “Jasmuižas estrāde” pašvaldības īpašumā, tas netiks izmantots saimnieciskās darbības veikšanai un būs publiski pieejams ikvienam interesentam, līdz ar to, nododot minēto nekustamo īpašumu pašvaldības īpašumā, nav jāpiemēro komercdarbības atbalsta nosacījumi.Rīkojuma projekts attiecas uz publiskās pārvaldes politikas jomu. |
| 3. | Projekta izstrādē iesaistītās institūcijas un publiskas personas kapitālsabiedrības | Finanšu ministrija un VNĪ. |
| 4. | Cita informācija | Saskaņā ar Ministru kabineta 2011.gada 1.februāra noteikumu Nr.109 „Kārtība, kādā atsavināma publiskas personas manta” 12.punktā noteikto, ja valsts nekustamais īpašums nav nepieciešams tā valdītājam, jautājumu par nekustamā īpašuma iespējamo nepieciešamību citai valsts iestādei, valsts kapitālsabiedrībai vai atvasinātas publiskas personas vai to iestādes funkciju nodrošināšanai, noskaidro, izsludinot Valsts sekretāru sanāksmē attiecīgu Ministru kabineta rīkojuma projektu. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Sabiedrība kopumā, kas varēs apmeklēt kultūras pasākumus Latgales nemateriālā kultūrvēsturiskā mantojuma saglabāšanai Preiļu novadā sakoptā vidē. |
| 2. | Tiesiskā regulējuma ietekme uz tautsaimniecību un administratīvo slogu | Projekta tiesiskais regulējums tautsaimniecību, kā valsts saimniecības nozari, neietekmē un administratīvo slogu nemaina. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | **2021. gads** | Turpmākie trīs gadi (tūkst.euro) |
| **2022.** | **2023.** | **2024**. |
| saskaņā ar valsts budžetu kārtējam gadam | izmaiņas kārtējā gadā, salīdzinot ar budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidējā termiņa budžeta ietvaru 2022. gadam | saskaņā ar vidēja termiņa budžeta ietvaru | izmaiņas, salīdzinot ar vidējā termiņa budžeta ietvaru 2023.gadam | izmaiņas, salīdzinot ar vidējā termiņa budžeta ietvaru 2023.gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | Projekts šo jomu neskar. |
| 1.1. valsts pamatbudžets, tai skaitā ieņēmumi no maksas pakalpo-jumiem un citi pašu ieņēmumi | Projekts šo jomu neskar. |
| 1.2. valsts speciālais budžets | Projekts šo jomu neskar. |
| 1.3. pašvaldību budžets | Projekts šo jomu neskar. |
| 2. Budžeta izdevumi: | Projekts šo jomu neskar. |
| 2.1. valsts pamatbudžets | Projekts šo jomu neskar. |
| 2.2. valsts speciālais budžets | Projekts šo jomu neskar. |
| 2.3. pašvaldību budžets | Projekts šo jomu neskar. |
| 3. Finansiālā ietekme | Projekts šo jomu neskar. |
| 3.1. valsts pamatbudžets | Projekts šo jomu neskar. |
| 3.2. speciālais budžets | Projekts šo jomu neskar. |
| 3.3. pašvaldību budžets | Projekts šo jomu neskar. |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | Projekts šo jomu neskar. |
| 5. Precizēta finansiālā ietekme: | 0 | Projekts šo jomu neskar. | 0 | Projekts šo jomu neskar. | 0 | Projekts šo jomu neskar. | 0 |
| 5.1. valsts pamatbudžets | 0 |
| 5.2. speciālais budžets | Projekts šo jomu neskar. | Projekts šo jomu neskar. | Projekts šo jomu neskar. |  |
| 5.3. pašvaldību budžets |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Projekts šo jomu neskar. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7.Amata vietu skaita izmaiņas | Projekts šo jomu neskar |
| 8. Cita informācija | Rīkojuma projekts neskar valsts budžetu. Izdevumus, saistībā ar nekustamā īpašuma sadali, reģistrēšanu zemesgrāmatā uz Preiļu novada pašvaldības vārda, kā arī izdevumus, kas saistīti ar nekustamā īpašuma uzturēšanu, segs Preiļu novada pašvaldība no sava budžeta līdzekļiem. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši Ministru kabineta 2009.gada 25.augusta noteikumu Nr.970 „Sabiedrības līdzdalības kārtība attīstības plānošanas procesā” 5.punktam sabiedrības līdzdalības kārtība ir piemērojama tiesību aktu projektu izstrādē, kas būtiski maina esošo regulējumu vai paredz ieviest jaunas politiskās iniciatīvas. Ņemot vērā, ka rīkojuma projekts neatbilst minētajiem kritērijiem, sabiedrības līdzdalības kārtība rīkojuma projekta izstrādē netiek piemērota. Rīkojuma projekts un tā anotācija pēc tā izsludināšanas Valsts sekretāru sanāksmē būs publiski pieejami Ministru kabineta tīmekļvietnē – sadaļā *Tiesību aktu projekti* un Finanšu ministrijas tīmekļvietnē – sadaļā *Sabiedrības līdzdalība/Tiesību aktu projekti.* |
| 2. | Sabiedrības līdzdalība projekta izstrādē | Projekts šo jomu neskar. |
| 3. | Sabiedrības līdzdalības rezultāti | Projekts šo jomu neskar. |
| 4. | Cita informācija | Saskaņā ar Oficiālo publikāciju un tiesiskās informācijas likuma 2. panta pirmo daļu un 3. panta pirmo daļu tiesību aktus publicē oficiālajā izdevumā „Latvijas Vēstnesis”, tos publicējot elektroniski tīmekļvietnē [www.vestnesis.lv](http://www.vestnesis.lv). |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Finanšu ministrija, VNĪ un Preiļu novada pašvaldība. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

Finanšu ministrs J. Reirs

Bružas

vita.bruzas@vni.lv